Доклад на Комисията до Съвета и Европейския Парламент относно разработването на шенгенска информационна система от второ поколение (ШИС II) - Доклад за напредъка януари 2009 г. — юни 2009 г. /* COM/2009/0555 окончателен */





[pic] | КОМИСИЯ НА ЕВРОПЕЙСКИТЕ ОБЩНОСТИ | Брюксел, 22.10.2009 COM(2009) 555 окончателен ДОКЛАД НА КОМИСИЯТА ДО СЪВЕТА И ЕВРОПЕЙСКИЯ ПАРЛАМЕНТ ОТНОСНО РАЗРАБОТВАНЕТО НА ШЕНГЕНСКА ИНФОРМАЦИОННА СИСТЕМА ОТ ВТОРО ПОКОЛЕНИЕ (ШИС II) Доклад за напредъка януари 2009 г. — юни 2009 г. СЪДЪРЖАНИЕ 1. Въведение 4 2. Етап в развитието на проекта 4 2.1. Напредък през разглеждания период 4 2.1.1. Преглед 4 2.1.2. Подготовка за миграцията 5 2.1.2.1. Правни инструменти за миграцията 5 2.1.2.2. Спецификация на конвертора 5 2.1.3. Мрежа ШИС II 5 2.1.4. Проверка на сигурността на ШИС II 6 2.1.5. Изпитване на централната ШИС II 7 2.1.5.1. Отстраняване на „бъгове“ и последващо изпитване 7 2.1.5.2. Период за анализ и коригиращи действия 7 2.1.6. Преглед на архитектурата 8 2.1.7. Оперативно управление 8 3. Управление 8 3.1. Финансови последици 8 3.2. Управление на проекта 10 3.2.1. Съвет за цялостно управление на програмата 10 3.2.2. Комитет за ШИС-ВИС (ШИС ІІ) 10 3.2.3. Национално планиране и координиране 11 3.2.4. Съветът 11 4. Приоритети за следващия отчетен период 11 4.1. Цялостен подход за управление на програмата 11 4.2. Изпитване 12 4.2.1. Първа междинна цел 12 4.2.2. Към цялостен подход в изпитванията 12 4.2.3. Подготовка за цялостно изпитване 12 4.3. Разработване на миграцията 12 4.4. Сигурност и защита на данните 12 5. Заключения 13 1. Въведение В настоящия доклад за напредъка се описва извършената от Комисията работа през първото шестмесечие на 2009 г. по разработването на Шенгенска информационна система от второто поколение (ШИС II) и миграцията от ШИС 1+ към ШИС ІІ. Този доклад се представя на Съвета и на Европейския парламент в съответствие с член 18 от Регламент (ЕО) № 1104/2008 на Съвета и Решение 2008/839/ПВР на Съвета относно миграцията от Шенгенската информационна система (ШИС 1+) към Шенгенската информационна система от второ поколение (ШИС II). Настоящият доклад представлява също така доклад за напредъка в изпитванията. 2. Етап в развитието на проекта 2.1. Напредък през разглеждания период 2.1.1. Преглед Периодът между януари и април 2009 г. бе посветен на анализ и коригиращи действия по ШИС II. Този процес бе предизвикан от неуспешния резултат от оперативното изпитване на системата от страна на главния изпълнител по разработването през декември 2008 г. През периода за анализ и коригиращи действия бяха отстранени голям брой съществуващи проблеми и „бъгове“ и бе извършен задълбочен преглед на техническата архитектура. Бяха изготвени или приложени решения за справяне с проблемите, които обаче оставиха няколко нерешени въпроса. Успоредно с това в рамките на Съвета като план за действие в извънредни ситуации бе проучено прилагането на алтернативен технически сценарий за разработване на ШИС ІІ, основан на ШИС 1+, известен като „SIS 1+ renewal and evolution“ — SIS 1+ RE“ (ШИС 1+ RE). На 26—27 февруари Съветът поиска от председателството и Комисията в тясно сътрудничество със специализираната група за ШИС ІІ и след консултации със съответните инстанции да представят възможно най-скоро, но не по-късно от месец май, доклад, който съдържа задълбочена оценка и сравнение на двата сценария. В доклада[1] се стига до заключение, че при определени условия както настоящият проект, така и алтернативният сценарий ШИС 1+ RE са технически осъществими и могат да осъществят целите на ШИС ІІ, изложени в правната рамка, уреждаща създаването, функционирането и използването на ШИС ІІ. Въз основа на този доклад на 4—5 юни Съветът стигна до заключение, че разработването на ШИС II ще продължи въз основа на текущия проект ШИС II, а ШИС 1+ RE ще бъде запазена като план за действие в извънредни ситуации, в рамките на срок, необходим за подкрепа на проекта. Съветът също така изрази съгласието си относно две междинни цели на проекта. Тези междинни цели следва да докажат стабилността, надеждността и качеството на работа на централната ШИС II и правилното функциониране на важни основни функционални възможности, като съгласуваност на данните и надежден пренос на съобщения, след съществени и важни фази на разработване на проекта ШИС II. Свързаните с тях изпитвания ще започнат веднага щом Комисията и държавите-членки заявят готовността си и функцията за техническа поддръжка в Страсбург (ЦС.ШИС) потвърди, че средствата за изпитване на ШИС 1+ отговарят на изискванията и са готови. Първата междинна цел е планирана за постигане в периода след изпитване на качеството на работа на системата, предвидено за четвъртото тримесечие на 2009 г. Втората междинна цел е планирана най-рано за лятото на 2010 г. след изпълнението на функционалното изпитване на централната система. Алтернативното решение се пази като план за действие в извънредни ситуации до момента, в който изпитванията, предвидени за постигане на междинните цели, бъдат завършени. 2.1.2. Подготовка за миграцията 2.1.2.1. Правни инструменти за миграцията Правните инструменти за регламентиране на миграцията от ШИС 1+ към ШИС ІІ, а именно Регламент (ЕО) № 1104/2008 на Съвета[2] и Решение 2008/839/ПВР на Съвета относно миграцията от Шенгенската информационна система (ШИС 1+) към Шенгенската информационна система от второ поколение (ШИС II)[3] („инструментите за миграция“), бяха приети от Съвета на 24 октомври 2008 г. И в двата правни инструмента се предвижда миграцията към ШИС II да се осъществи до 30 септември 2009 г. Тази дата може да бъде отложена посредством решения чрез процедура на комитология. При всички случаи срокът на действие на инструментите за миграция ще изтече най-късно на 30 юни 2010 г. Като се има предвид необходимото време за справяне с нерешените въпроси и необходимостта от адаптиране на плана, за да бъдат взети предвид междинните цели, нито първоначалната дата за осъществяване на миграцията от ШИС 1+ към ШИС II, нито датата, на която е предвидено изтичането на срока на действие на правните инструменти, е реалистична. Следователно Съветът поиска от Комисията да представи възможно най-скоро, но не по-късно от октомври 2009 г., подходящи законодателни предложения за изменение на инструментите за миграция. 2.1.2.2. Спецификация на конвертора Проведоха се редовни месечни семинари „ Миграция към ШИС ІІ “ с държави-членки и с главния изпълнител по разработването, за да се формулират изискванията и спецификациите за конвертора и процедурите за миграция към ШИС ІІ. Конверторът е техническо средство, благодарение на който по време на миграцията се осъществява постоянна и надеждна връзка между централните системи на ШИС 1+ и ШИС ІІ. След като изискванията към конвертора за ШИС ІІ бяха подготвени от Комисията в тясно сътрудничество с експерти на държавите-членки, главният изпълнител по разработването пристъпи към разработването му. 2.1.3. Мрежа ШИС II По проекта ШИС II ще бъде осигурена комуникационна мрежа, покриваща голямо пространство, която отговаря на изискванията за наличност, сигурност, географско покритие и ниво на обслужване, благодарение на които ще се осъществява комуникацията между националните системи и централната система[4]. Комисията изцяло прилага член 16 от Регламент (ЕО) № 1987/2006 и от Решение 2007/533/ПВР на Съвета по отношение на елементите от мрежата ШИС II, които са под отговорността на Комисията. Мрежата ШИС II бе изградена като бе използван рамковия договор sTESTA (ENTR 2006 024). Надзорът на мрежата ШИС II се извършва в Центъра за експлоатация на консорциума „Orange Business Services/HP“ в Братислава. Мрежата ШИС II прилага изисквания и предпазни мерки, свързани със сигурността, включително технически и процедурни предпазни мерки, за осигуряване на поверителността на данните от ШИС, които ще бъдат обменяни посредством мрежата ШИС II. Комисията редовно контролира прилагането на тези мерки. Държавите-членки набелязаха някои точки, свързани с архитектурата на мрежата ШИС II и тази на Центъра за експлоатация, по които искат да бъдат направени подобрения. На 20 април бе проведена среща с експертите на държавите-членки, за да бъдат обсъдени вече наличните и съществуващи мерки за сигурност, свързани с достъпа до данни, както и въпроси, които трябва да бъдат допълнително проучени. Комисията поиска от своя подизпълнител, който следи за качеството, да проучи възможните решения за смекчаване на тези рискове от гледна точка на гарантиране на сигурност „от край до край“. Работи се и по други въпроси, набелязани от държавите-членки, за да бъде осигурено високо ниво на сигурност за мрежата ШИС II. Европейският надзорен орган по защита на данните ще провери дали дейностите по обработване на личните данни на управителния орган се извършват в съответствие с правните инструменти. Националните надзорни органи осигуряват независим контрол за законност на обработването и предаването на лични данни в ШИС II от своя територия, както и обмена и по-нататъшното обработване на допълнителна информация. Европейският надзорен орган по защита на данните представи своите констатации по отношение на сигурността на мрежата ШИС II на заседанието на Комитета за ШИС-ВИС на 12 май. 2.1.4. Проверка на сигурността на ШИС II Проверката на сигурността на ШИС II бе извършена в централата на ШИС II в Страсбург през март 2009 г. Външният подизпълнител на Комисията, който следи за качеството на сигурността, оцени действителното прилагане на предпазните мерки за сигурност, описани в плана за сигурност, приложим към настоящия етап от проекта. В доклада от проверката на сигурността се правят редица препоръки. Комисията ги подреди по важност и работи с главния изпълнител по разработването за график за прилагане на съответните препоръки. Прилагането на препоръките ще позволи да се гарантира, че централната ШИС II съответства на плана за сигурност преди края на разработването ѝ. Ще бъде организирана допълнителна проверка на сигурността, за да се потвърди правилното прилагане на препоръките, което да гарантира постигането на оптимално ниво на оперативна сигурност към началото на миграцията. 2.1.5. Изпитване на централната ШИС II 2.1.5.1. Отстраняване на „бъгове“ и последващо изпитване Преди януари 2009 г. списъкът с неотстранени „бъгове“ бе недопустимо дълъг. С инсталирането на мартенската версия на софтуера бяха поправени повечето „бъгове“, като от тях остана само незначителен брой, свързани с централната ШИС II, повечето от които бяха отстранени в по-късна версия, инсталирана и изпитана през май. 2.1.5.2. Период за анализ и коригиращи действия Целта бе до края на периода системата да се доведе до такава степен на развитие, при която има значителен напредък по всички въпроси, т.е. „бъговете“ са поправени или, за тези от тях, които не са отстранени на национално или централно равнище, е ясно колко време и финансови средства са необходими за приключването на целия проект. Този процес позволи на Комисията да разполага с приблизителен размер на финансовите средства и време, необходими за приключване на проекта. Тази информация бе включена в документа, подготвен от Комисията с цел сравнение на техническите сценарии въз основа на критерии, определени от Комисията и Съвета. Тази фаза бе съсредоточена върху механизмите и процесите за управление на комуникацията и съгласуваността между централните и националните компоненти на ШИС II, както и върху резултатността и устойчивостта на варианта ШИС II. Бяха разгледани следните въпроси: - Гарантиране на правилното извършване на обмена на съобщения между националните системи и централната ШИС II. С оглед на изпитванията бе заключено, че съобщенията се обменят съгласувано между централните и националните компоненти на ШИС II. - Съгласуваност на данните при наличие на голям обем от данни с цел да се докаже, че системата може да поддържа пълния процес, гарантиращ съгласуваност на данните. Съгласуваността на данните се гарантира от сложен набор от механизми за проверка и сравнение. Този аспект бе изпробван задълбочено, включвайки нарастващ брой сигнали и множество държави-членки, приели разнообразни начини за техническо прилагане. - Обработване на съобщенията и на емисиите. Съответните изпитвания показаха, че централната ШИС II правилно извършва обработването и емисиите на данни и свързаното с тях уведомяване, без обаче да достига посочената в спецификацията скорост. Главният изпълнител по разработването разработи няколко подобрения, които бяха включени в новата версия на софтуера. За да бъде намалена сложността в тази област главният изпълнител по разработването предложи различно прилагане на механизма за емитиране, което бе подложено на „тестване на концепцията“ и изпробвано в две държави-членки. - Измерване на качеството на работа на системата при различни условия. Главният изпълнител по разработването представи предложение за подобряване на резултатността на запитванията, така че запитванията по границите и от полицията да могат да се обработват за по-малко от една секунда. Разработен бе прототип за провеждане на изпитвания през юни и юли. - Устойчивост на системата. Изпитванията показаха известен напредък в това отношение. Различните процеси на интензивно изпитване и задълбочен анализ, проведени през периода за анализ и коригиращи действия, доведоха до отстраняването на голям брой съществуващи проблеми и „бъгове“. По отношение на всички нерешени въпроси бе идентифицирана причината за възникването им и бе изготвено или приложено решение за справяне с тях. 2.1.6. Преглед на архитектурата В периода март—април 2009 г. бе изготвен цялостен преглед на архитектурата от консултант специалист по ИТ. По този повод бе констатиран широк консенсус между експертите по въпросите на ШИС II относно отсъствието на сериозни дефекти в архитектурата на ШИС II. Архитектурата отговаря на изискванията на ШИС II. Хардуерът има подходящите размери и може да се разраства, за да гарантира, че системата може да се разраства отвъд това, което е предвидено понастоящем. Редица препоръки, които биха подобрили някои аспекти на системата, като качество на работата, разрастване на софтуера и лесна поддръжка, бяха направени по отношение на проектирането и прилагането. Архитектурата на работните съобщения изглежда твърде сложна и може да бъде опростена. 2.1.7. Оперативно управление През периода, който обхваща настоящият доклад, продължиха преговорите с Франция относно дейностите, които трябва да се предприемат за подготвяне на оперативния пуск на системата и за набиране и обучение на персонал за съвместното управление на ШИС ІІ, ВИС (Визовата информационна система) и БСС (Биометричната съпоставителна система). През март 2009 г. бяха подписани изменения на съществуващите договори. Както бе предвидено, наетият персонал започна да посещава занятия по техническо обучение. В момента се подготвя преходен план, който включва практически курсове. Предложението за законодателен пакет за създаването на агенция за дългосрочно управление на широкомащабни ИТ системи в областта на свободата, сигурността и правосъдието бе прието от Комисията на 24 юни. 3. Управление 3.1. Финансови последици Към днешна дата общите бюджетни задължения, поети от Комисията по проекта ШИС II, възлизат приблизително на 72,5 млн. EUR. Съответстващите договори касаят проучванията за осъществимост, разработването на самата централна ШИС II, поддръжката и гарантиране на качеството, мрежата ШИС II, подготовката на оперативното управление в Страсбург, сигурността, подготовката на биометричните данни и комуникацията. В края на юни 2009 г. около 41 млн. EUR от тази сума бяха действително изразходвани. Основните разходни пера бяха разработване (22,4 млн. EUR), мрежа (10,4 млн. EUR) и поддръжка и гарантиране на качеството (4,6 млн. EUR). Изпълнение на бюджета | от 2002 г. до юни 2009 г. | от януари до юни 2009 г. | Поети задължения | Плащания | Поети задължения | Плащания | Разработване | 35 927 151 | 22 448 261 | 0 | 2 792 193 | Поддръжка и гарантиране на качеството | 7 660 448 | 4 655 401 | 1 092 950 | 45 934 | Мрежа | 21 301 901 | 10 368 609 | 1 699 871 | 3 327 614 | Подготовка на оперативното управление | 4 946 845 | 2 482 463 | 1 204 233 | 676 570 | Сигурност | 869 275 | 119 020 | 52 668 | 0 | Проучвания | 919 831 | 895 095 | 0 | 227 559 | Други | 834 483 | 96 525 | 786 236 | 71 639 | ОБЩО: | 72 459 934 | 41 065 374 | 4 835 958 | 7 141 509 | През периода, който обхваща настоящият доклад, - приблизително 7,1 млн. EUR бяха платени основно за мрежата (3,3 млн. EUR) и за месечни текущи разходи; - за около 4,8 млн. EUR бяха поети задължения (т.е. 12 % от общите бюджетни кредити за дейностите по ШИС II, предвидени в общия бюджет за 2009 г.). Тази по-ниска от предвиденото цифра се дължи на факта, че поръчването на нови услуги и продукти бе отложено в очакване на решаването на техническите проблеми, възникнали при разработването, и на новите насоки на Съвета относно проекта. Така например Комисията ограничи удължаването на договора за мрежата до септември 2009 г. вместо до края на годината. Очаква се за оставащата сума да бъдат поети задължения след лятната ваканция. 3.2. Управление на проекта Проектът ШИС II достигна на етап от своето разработване и изпитване, който изисква засиленото участие на държавите-членки. Затова от януари 2009 г. насам бе приет цялостен подход за управление на програмата ШИС ІІ, както бе констатирано от Съвета от 26—27 февруари. Съветът от 4—5 юни прикани Комисията да се опре на опита и извлечените поуки от тази структура за управление и да я разработи допълнително. Тези промени в управлението биха могли да бъдат включени в предложения за изменение на правните инструменти за регламентиране на миграцията от ШИС 1+ към ШИС ІІ. 3.2.1. Съвет за цялостно управление на програмата Съветът за цялостно управление на програмата (СЦУП) бе създаден от Комисията, за да осигури по-добро управление и координация на проекта ШИС II и свързаните с него дейности, включително за да осигури съгласуваността между разработването на централната и националните системи. В рамките на съвета заседават съгласно съответните им законово определени правомощия служители на Комисията, председателството, експерти на държавите-членки в рамките на специализираната група за ШИС ІІ, ръководители на проекта от страна на главния изпълнител по разработването и експерти на високо равнище от страна на подизпълнителя за поддръжката и гарантиране на качеството. СЦУП проведе 21 заседания през периода, който обхваща настоящият доклад, като допринесе по много положителен начин за управлението на програмата и осигури засилено участие на държавите-членки. 3.2.2. Комитет за ШИС-ВИС (ШИС ІІ) При разработването на ШИС II Комисията се подпомага от Комитета за ШИС-ВИС. През периода януари—юни 2009 г. бяха проведени седем заседания на Комитета за ШИС-ВИС по въпросите на ШИС II. Комитетът се състои от делегациите на държавите-членки и се председателства от представителя на Комисията. Държавите, асоциирани към Шенген, са поканени да присъстват на заседанията на комитета съгласно съответните свои споразумения за асоцииране. Европол и Евроюст също са поканени да присъстват на заседанията като трети страни в съответствие с членове 41 и 42 от Решение 2007/533/ПВР на Съвета. Освен редовните заседания на Комитета за ШИС-ВИС се организират и срещи на работни групи на комитета и семинари с участието на експерти на държави-членки, на които подробно се обсъждат технически въпроси. Обикновено тези заседания и срещи се съсредоточават върху въпроси, възникнали в контекста на постигането на конкретни резултати по проекта. - „Консултативната група по изпитванията“ (КГИ) предоставя на Комитета за ШИС-ВИС становища по въпроси, свързани с организацията, осъществяването и тълкуването на резултатите от изпитванията. През настоящия отчетен период групата проведе 21 заседания. - „Съветът за управление на промените“ (СУП) дава съвети относно класификацията, окачествяването и потенциалното отражение от корекцията на докладвани проблеми. Тази работна група, която докладва също и на Комитета за ШИС-ВИС, проведе шест срещи по време на настоящия отчетен период. - След представянето на заключенията на групата по миграцията започнаха да се провеждат семинари по миграцията към ШИС ІІ, чиято цел е да дават съвети на Комитета за ШИС-ВИС и да извършват дейности по тази тема от ключова важност. 3.2.3. Национално планиране и координиране В рамките на Комитета за ШИС-ВИС е организирана работна група, съставена от националните ръководители на проекта (НРП) на държавите-членки и тези на потребителите. На заседанията си НРП обсъждат подробното планиране, рискове и дейности по проекта на централно и национално равнище. През настоящия отчетен период се проведоха шест заседания на НРП. Чрез специализираната група за ШИС ІІ държавите-членки и потребителите бяха приканени да представят месечни доклади на заседанията на НРП с подробна и актуализирана информация за етапа на разработване, до който са достигнали. 3.2.4. Съветът Комисията участва в заседанията на работните групи на Съвета и на всяко заседание на Съвета на министрите, отговарящи за Шенгенската информационна система, като им представя устен доклад за напредъка на проекта ШИС II и свързаните с него рискове. Напредъкът по проекта ШИС ІІ бе представен на всички заседания на Комитета „Член 36“. 4. Приоритети за следващия отчетен период 4.1. Цялостен подход за управление на програмата В заключенията на Съвета от 4—5 юни от Комисията бе поискано да „ представи и незабавно да приложи подобрена структура за управление, основана на информационните технологии, и подход за проекта ШИС ІІ, като се опре върху опита и извлечените поуки от цялостния подход за управление на програмата ШИС ІІ, установен в заключенията на Съвета от 26—27 февруари 2009 г., които: - да гарантират максимална прозрачност, яснота и увеличено участие на държавите-членки с цел оптимално посрещане на нуждите на проекта на текущия етап от разработване и изпитване, което изисква по-силна ангажираност на държавите-членки, - отговаряйки на изискванията за управление на широкомащабни проекти в областта на информационните технологии, да отразяват общата воля на всички държави-членки за даване на нов тласък на проекта, като в същото време се гарантира съответствие с правните инструменти за ШИС ІІ, които Съветът счита за основен елемент от проекта, - за тази цел да осигурят по-нататъшното интегриране на СЦУП в цялостната структура за управление.“ 4.2. Изпитване 4.2.1. Първа междинна цел Изпитванията по първата междинна цел са планирани за четвъртото тримесечие на 2009 г. Вече започна извършването на съответната подготвителна работа. За да бъдат изпълнени изискванията, предвидени в заключенията на Съвета от 4—5 юни 2009 г., изпитванията по първата междинна цел ще включват осем държави-членки, три от които ще действат в качеството си на резерви. 4.2.2. Към цялостен подход в изпитванията Проведените от април 2008 г. насам изпитвания изтъкнаха някои недостатъци на сегашния план за изпитванията. По-конкретно, някои проблеми в разбирането на спецификациите на системата бяха установени на много късен етап, след като системите вече бяха свързани помежду си. За преодоляване на този проблем Комисията ще състави съвместно с експерти на държавите-членки и други потребители нов план за изпитванията, който ще се основава на цялостен подход към изпитванията и ще гарантира пълното участие на държавите-членки и потребителите. Това е пряк израз на търсения нов управленски подход за проекта като цяло. Екипът за цялостно изпитване следва да се сформира направо в централата на ШИС II в Страсбург, за да се улесни комуникацията между Комисията, експертите по изпитванията на държавите-членки и други потребители, подизпълнителите и бъдещите оператори на ШИС ІІ, които се обучават в ЦС.ШИС. Този цялостен подход се очаква да подобри целесъобразността на изпитванията и да ускори провеждането на фазите на изпитванията. 4.2.3. Подготовка за цялостно изпитване Целта на цялостното изпитване е да се покаже, че централната ШИС ІІ, комуникационната инфраструктура и взаимодействието между централната ШИС ІІ и националните системи (Н.ШИС II) функционират в съответствие с техническите и функционални изисквания, предвидени в правните инструменти за ШИС ІІ. Изпитванията ще покажат също дали централната ШИС ІІ, комуникационната инфраструктура и взаимодействието между централната ШИС ІІ и националните системи (Н.ШИС II) могат да оперират в съответствие с нефункционални изисквания като устойчивост, наличност и резултатност. В момента се обсъжда на техническо ниво как най-добре могат да се оценят резултатите от изпитванията. 4.3. Разработване на миграцията Разработването на конвертора за миграцията ще продължи през следващия отчетен период. През следващия отчетен период следва да започнат и някои дейности по изпитването. 4.4. Сигурност и защита на данните Двустранни срещи между персонала на Европейския надзорен орган по защита на данните и службите на Комисията продължават да се провеждат редовно, за да се обсъждат въпроси, свързани с ШИС II. 5. Заключения Различните процеси на интензивно изпитване и задълбочен анализ, проведени през периода за анализ и коригиращи действия, доведоха до отстраняването на голям брой съществуващи проблеми и „бъгове“. Все още обаче остават няколко неразрешени въпроса. Освен това задълбоченият преглед на архитектурата, извършен в периода март—април 2009 г., показа, че архитектурата на ШИС II и цялостното проектиране са добри, въпреки че могат да бъдат още подобрени. В заключенията на Съвета в състав „Правосъдие и вътрешни работи“ от 4—5 юни 2009 г. се дават насоки за бъдещето на проекта ШИС II и се изразява подкрепа за продължаване на настоящото техническото решение за ШИС II. В тях се предвиждат и технически междинни цели за поетапно изпробване на това решение, като в същото време благоразумно се запазва план за действие в извънредни ситуации. За управлението на проекта Комисията възнамерява, в тясно сътрудничество с шведското председателство, да въведе оптимална съвместна структура за управление на проекта, която да отразява етапа, до който е достигнал проекта. Това нововъведение ще позволи на експертите на държавите-членки да бъдат още по-тясно свързани с управлението на проекта ШИС II. Следователно бяха въведени необходимите елементи за даване на нов тласък на проекта ШИС II. Въпреки това ШИС II остава проект, пълен с предизвикателства, който носи със себе си значителни рискове. В този смисъл изпитванията по първата междинна цел, планирани за четвъртото тримесечие на 2009 г., ще са от решаващо значение за оценяването на жизнеспособността на техническото решение, което понастоящем подлежи на разработване. Приложение I Заседания на Комитета за ШИС-ВИС (ШИС ІІ) и на работната група а) Заседания, проведени през отчетния период ЯНУАРИ 2009 г. | 19 | Заседание на националните ръководители на проекта | 20 | Комитет за ШИС-ВИС (техническа формация на ШИС ІІ) | 14 | Съвет за управление на промените | 6, 12 | Съвет за цялостно управление на програмата ШИС ІІ | 15, 22,29 | Консултативна група по изпитванията | 13 | Ръководители на проекта/изпитванията на ШИС II | 14 | Семинар по миграцията | 15 | Управителен съвет на проекта | ФЕВРУАРИ 2009 г. | 2, 10, 16, 24 | Съвет за цялостно управление на програмата ШИС ІІ | 25 | Заседание на националните ръководители на проекта | 18 | Съвет за управление на промените / Семинар по миграцията | 26 | Комитет за ШИС-ВИС (технически ШИС ІІ) | 20 | Комитет за ШИС-ВИС (SIRENE) | 18 | Съвет за управление на промените | 5, 12, 19, 27 | Консултативна група по изпитванията | МАРТ 2009 г. | 3, 9, 17, 23 31 | Съвет за цялостно управление на програмата ШИС ІІ | 23 | Заседание на националните ръководители на проекта | 24 | Комитет за ШИС-ВИС (технически ШИС ІІ) | 26 | Семинар по миграцията / Съвет за управление на промените | 5, 12, 19, 26 | Консултативна група по изпитванията | 12 | Прегледа на Бялата книга / преглед на кодекса и на архитектурата | 4 | Координиране на изпитванията | 13 | Цялостен график | АПРИЛ 2009 г. | 7, 21, 27 | Съвет за цялостно управление на програмата ШИС ІІ | 22 | Заседание на националните ръководители на проекта / Комитет за ШИС-ВИС (технически ШИС ІІ) | 21 | Съвет за управление на промените / Технически семинар по запитванията | 2, 8, 16, 23, 30 | Консултативна група по изпитванията | 24 | Семинар по прегледа на архитектурата | МАЙ 2009 г. | 6, 12, 19, 26 | Съвет за цялостно управление на програмата ШИС ІІ | 12, 27 | Комитет за ШИС-ВИС (технически ШИС ІІ) | 27 | Заседание на националните ръководители на проекта | 7, 14, 21, 28 | Консултативна група по изпитванията | 13 | Семинар по миграцията | 13, 26 | Съвет за управление на промените | ЮНИ 2009 г. | 2, 9, | Съвет за цялостно управление на програмата ШИС ІІ | 10 | Съвет за управление на промените | Семинар по миграцията | 23 | Заседание на националните ръководители на проекта | 26 | Комитет за ШИС-ВИС (SIRENE) | 4, 11, 18, 25 | Консултативна група по изпитванията | б) Заседания, вече насрочени за следващия отчетен период ЮЛИ 2009 г. | 7, 14, 28 | Съвет за цялостно управление на програмата ШИС ІІ | 18 | Съвет за управление на промените | Семинар по миграцията | 20 | Комитет за ШИС-ВИС (SIRENE) | 15 | Заседание на националните ръководители на проекта | 14 | Комитет за ШИС-ВИС (технически ШИС ІІ) | 2, 9, 16, 23, 30 | Консултативна група по изпитванията | СЕПТЕМВРИ 2009 г. | 1, 8, 15, 22, 29 | Съвет за цялостно управление на програмата ШИС ІІ | Съвет за управление на промените | Семинар по миграцията | 15 | Заседание на националните ръководители на проекта | 16 | Комитет за ШИС-ВИС (технически ШИС ІІ) | 3, 10, 17, 24 | Консултативна група по изпитванията | ОКТОМВРИ 2009 г. | 6, 13, 20, 27 | Заседание на националните ръководители на проекта | 21 | Комитет за ШИС-ВИС (технически ШИС ІІ) | Съвет за управление на промените | Семинар по миграцията | 1, 8, 15, 22, 29 | Консултативна група по изпитванията | 6, 13, 20, 27 | Съвет за цялостно управление на програмата ШИС ІІ | НОЕМВРИ 2009 г. | 3, 10, 17, 24 | Съвет за цялостно управление на програмата ШИС ІІ | 24 | Заседание на националните ръководители на проекта | 25 | Комитет за ШИС-ВИС (технически ШИС ІІ) | Семинар по миграцията | Съвет за управление на промените | 5, 12, 19, 26 | Консултативна група по изпитванията | ДЕКЕМВРИ 2009 г. | 1, 8, 15, 22 | Съвет за цялостно управление на програмата ШИС ІІ | 15 | Заседание на националните ръководители на проекта | 16 | Комитет за ШИС-ВИС (технически ШИС ІІ) | Семинар по миграцията | Съвет за управление на промените | 3, 10, 17 | Консултативна група по изпитванията | [1] Report on the further direction of SIS II (Доклад относно бъдещата насока на ШИС ІІ) [2] OВ L 299, 8.11.2008 г., стр. 1. [3] OВ L 299, 8.11.2008 г., стр. 43. [4] Трябва да бъдат завършени необходимите настройки за използването на устройство за криптиране за ШИС II.